Skrækdansker ville fri: Her er afgørelsen – Ekstra Bladet
Fredag d. 20. nov. 2015 - kl. 10:43Opdateret fredag d. 20. nov. 2015 - kl. 11:37
Skrækdansker ville fri: Her er afgørelsen
Afmagret og udbrændt modtog den 63-årige Peter Frederiksen beskeden om, at hans anmodning om at komme ud mod kaution er afvist af retten i Bloemfontein
Peter Frederiksen trues af tilhører (Foto: Jørn Stjerneklar)
Klokken ti her i formiddags skulle den 63-årige dansker have fået at vide, om han skal tilbringe julen i en fængselscelle i Bloemfontein eller vil blive løsladt mod kaution.
Men hans forsvarsadvokat bad i stedet om et møde med dommer og anklager.
Angiveligt har Peter Frederiksens advokat ikke fået betaling for sit arbejde med at forsvare den drabssigtede klitoris-samler.
Sagen blev kort efter genoptaget og her afslog dommeren Peter Frederiksens ønske om frihed.
I sin afgørelse lagde dommeren vægt på Peter Frederiksens gode kontakter i nabolandet Lesotho, som ligger få timers kørsel fra Bloemfontein.
Det er kommet frem i retten, at danskeren er gode venner med flere højtstående politimænd i det lille kongerige, hvor han havde en våbenforretning.
Politiet anholdt danskeren 17. september efter at have fundet 21 pakker med kvindelige kønsdele og vævsprøver i en fryser i hans hjem i den sydafrikanske by.
Truede dansker
Et stort opbud af kvinder fra regeringspartiet ANC er mødt op for at høre afgørelsen.
I sidste uge truede de med at myrde Peter Frederiksen, hvis han kom ud mod kaution.
112 - 9. nov. 2015 - kl. 14:48 Vil grave forkullet lig op: Skrækdansker undersøges for nye drab
Truslerne var så massive, at dommeren efterfølgende truede med at holde retssagen for lukkede døre, hvis kvinderne blev ved med at komme med dødstrusler.
I modsætning til kvinderne formoder man ikke, at Peter Frederiksen kun har truet med drab.
Politiet har efter anholdelsen sigtet ham for at stå bag mordet på sin afrikanske hustru, som var politiets kronvidne.
Den 28-årige Anna Matseliso Molise med kælenavnet Tshidi blev likvideret på åben gade i nabolandet Lesotho 20. oktober.
Tshidi var rædselsslagen for Peter Frederiksen
Ifølge anklagemyndigheden bestilte Peter Frederiksen drabet via en ulovlig mobiltelefon i sin fængselscelle.
Politiet har også opsnappet dødstrusler mod den kvindelige statsanklager og den kvindelige politiefterforsker samt flere vidner.
Så selv om danskeren sidder i fodlænker, har der stået 10-14 elitesoldater med skudsikre veste og maskinpistoler til retsmøderne, da politiet frygter, at en lejemorder vil snige sig ind blandt tilskuerne i retten.
Anklageren og efterforskeren er beskyttet af hver tre elitesoldater 24 timer i døgnet.
Ud over sigtelserne om drab og de makabre fund i mandens fryser sigter anklageren ham også for produktion og besiddelse af børneporno samt for bigami, da han stadig er gift med en dansk kvinde i Nordsjælland.
Peter Frederiksen har i alt fem børn, de tre er voksne og bor i Danmark.
De to andre fik han med Tshidi.
112 - 4. nov. 2015 - kl. 16:44 Medie: Skrækdansker løj om sin identitet
Anklageren har meddelt, at der kan komme yderligere sigtelser i sagen, så længe efterforskningen står på.
Peter Frederiksen flygtede til Sydafrika for ni år siden for at undgå en dom for ulovlig våbenbesiddelse i Danmark.
Han åbnede siden en våbenbutik i Bloemfontein og senere også en våbenforretning i det lille kongerige Lesotho.
Ekstra Bladet var med, da Peter Frederiksens butik i Bloemfontein blev ransaget (Foto: Anthon Unger)
1 af 3 Tshidi blev brutalt myrdet på åben gade i Lesotho (Foto: Anthon Unger)
2 af 3 Peter Frederiksen forsøger i dag i retten at blive løsladt mod kaution (Foto: Anthon Unger)
112 20. nov. 2015 - kl. 10:43